**TILTAKOZÁS**

Alulírott XY, mint a ………………..,……….. mint munkáltatómmal munkavégzésre irányuló jogviszonyban álló személy tiltakozom a munkáltató által bevezetett **biometrikus beléptetőrendszerrel** szemben. Tiltakozásom kiterjed mind a fényképkészítésre, mind pedig a fényképem biometrikus beléptetőrendszer céljából történő kezelésére.

Tiltakozásom alapja, hogy az adatkezelés nem felel meg a jogszerűség elvének, sérti a célhoz kötött adatkezelés elvét, az adatkezelés munkaidő-nyilvántartási céljára tekintettel nyilvánvalóan szükségtelen és aránytalan intézkedés, a jogaimat kevésbé korlátozó alternatívák megvizsgálásra sem kerültek, továbbá az adatkezelési tájékoztató is hiányos, így az adatkezelés alapvető körülményei sem állapíthatók meg.

**Tiltakozásom arra is kiterjed, hogy a munkáltató a részletes adatvédelmi hatásvizsgálatot, az előzetes kockázatértékelést, valamint a részletes alapjogi (alkotmányos) tesztet kérésre sem bocsátotta az érintettek rendelkezésére.**

*(A vastagon szedett részt csak annak és csak akkor érdemes beleírnia, ha ez tényszerű állítás, tehát megtörtént ezeknek kikérése.)*

A GDPR 21. cikk (1) bekezdése alapján ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben. Elutasítás esetén a részletes indokolásról a GDPR-ban előírt határidővel tájékoztatást kérek. Kérem továbbá, hogy az adatkezelő a GDPR 18 cikk (1)(d) pontja alapján korlátozza a személyes adataim kezelését. A korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben. Ezen időtartam alatt a személyes adat nem kezelhető.

Dátum, hely, év, hó, nap

Tisztelettel: ……………………………….

 XY munkavállaló